Batalha de Palèrme (1676)

La batalha de Palèrme foguèt un combat navau que se debanèt lo 2 de junh de 1676 durant la Guèrra d'Olanda. Foguèt la consequéncia de l'ataca de la flòta francesa dau duc de Vivonne (29 vaissèus, 25 galèras e 9 brutlòts) còntra la flòta hispano-olandesa ancorada dins lo pòrt de Palèrme (27 vaissèus, 19 galèras e 4 brutlòts). Durament tocats per sa desfacha d'Agosta, leis Espanhòus e leis Olandés èran a reparar sei naviris e avián pres ges de mesura per protegir lo pòrt. Foguèron donc totalament suspres per l'ataca dei brutlòts francés que destruguèron aperaquí la mitat dei naviris presents.

Lo bilanç dau combat foguèt catastrofic per leis Espanhòus e leis Olandés que perdiguèron 12 vaissèus, 6 galèras, 4 brutlòts e  a  marins tuats, compres leis amiraus Don Diego de Ibarra e Jan den Haen que comandavan respectivament lei naviris espanhòus e olandés. De son caire, la marina francesa perdiguèt solament 200 tuats e bleçats e ganhèt lo contraròtle de la Mar Mediterranèa.

 Liames intèrnes 

 Guèrra d'Olanda.

 Bibliografia 

 Nòtas e referéncias